**ÖNKORMÁNYZATI KÖZSZOLGÁLTATÁSOK**

|  |  |  |
| --- | --- | --- |
| **Megnevezés**  | **Közszolgáltatás tartalma**  | **Igénybevétel rendje, díja, kedvezmények**  |
| **Bölcsődei ellátás**  | 0-36 hónapos gyermekek napközbeni ellátása | Felvételre történő jelentkezés: az Egyesített Bölcsődék vezetőjénél (II., Varsányi I. u. 32. ), térítési  és gondozási díj kedvezmény a  szociális igazgatásról és a gyermekjóléti ellátások helyi szabályozásáról szóló 3/2015.(II.27.) rendelet alapján |
| **Óvodai nevelés**  | Az óvodai ellátás  a gyermekek hároméves korától a tankötelezettség kezdetéig tart. A nemzeti köznevelésről szóló törvény rendelkezései szerint a gyermek abban az évben, amelyben betölti a harmadik életévét napi négy órát köteles óvodai nevelésben részt venni. | Felvételre történő jelentkezés: a lakhely szerint körzeti óvoda vezetőjénél minden év májusában, térítési díj kedvezmény  a  szociális igazgatásról és a gyermekjóléti ellátások helyi szabályozásáról szóló 3/2015.(II.27.) rendelet alapján |
| **Gyermekek intézményi étkeztetése**  | a bölcsődei és óvodai ellátás keretében, illetve az iskolai napközis ellátás keretében napi háromszori, illetőleg iskolában csak egyszeri (ebéd) biztosítása | A bölcsődében, óvodában egésznapos ellátás esetén biztosított a háromszori étkezés, iskolában a napközis ellátás esetén szintén, egyszeri étkezést külön kérelem alapján nyújtanak az intézmények. Térítési díj kedvezmény a  szociális igazgatásról és a gyermekjóléti ellátások helyi szabályozásáról szóló 3/2015.(II.27.) rendelet alapján,  illetve a gyermekvédelmi törvény rendelkezései alapján |
| **Egészségügyi ellátás**  | 22 telephelyen végeznek egészségügyi szolgáltatást,  a háziorvosi,  gyermekorvosi, fogorvosi,  iskolafogászati  és védőnői  ellátás keretében,   ill.  a    szakellátások   területein. | A rendeléseket általában beutalóval és TAJ kártyával lehet igénybe venni. |
| **Szociális ellátás**  | Gondozási központok, a Család- és Gyermekjóléti Központ valamint az Értelmi Fogyatékosok Nappali Otthona azok számára nyújtanak segítséget otthonukban, illetve intézményben akik koruk, fogyatékosságuk, egészségi állapotuk, vagy szociális nehézségeik miatt kérik a szolgáltatásokat. Az egyes gondozási központok ellátási területéhez tartozó utcákat a www.masodikkerulet.hu  A „Gondozási központokhoz tartozó ellátási területek (utcajegyzék)” címszó alól tölthetők le. | A szolgáltatásokat az intézmény vezetőknél kell kezdeményezni. A szolgáltatásokért fizetendő térítési díjakat az önkormányzat rendeletben határozza meg.A térítési díjakról a [www.masodikkerulet.hu](http://www.masodikkerulet.hu/) – Intézmények – szociális intézmények címszó alatt lehet tájékozódni. |
| **Közművelődés**  | Az önkormányzati közművelődési tevékenység formái különösen: az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek megteremtése, a település környezeti, szellemi művészeti értékeinek, hagyományainak feltárása, megismertetése, a helyi művelődési szokások gondozása, gazdagítása, szabadidő kulturális célú eltöltéséhez a feltételek biztosítása, egyéb művelődési segítő lehetőségek biztosítása. | A kerületi közművelődési intézmények programjai |
| **Sport**  | Az önkormányzat meghatározza a helyi sport fejlesztési koncepciót, gondoskodik annak megvalósításáról, ezzel összhangban együttműködik a helyi sportszervezetekkel, sportszövetségekkel, megteremti az iskolai testnevelés és sporttevékenység gyakorlásának feltételeit, biztosítja az iskolai sportkörök működéséhez szükséges feltételeket. | helyi sportegyesületek, sportszervezetek, oktatási intézmények keretén belül |
| **Parkolás**  | A II. kerületi Önkormányzat közigazgatási területén található, jogszabályban meghatározott területeken a parkolás díjköteles. | A II. kerületi várakozási övezeteken belül a parkolás munkanapokon 8:30-18:00 között díjköteles, mellyel kapcsolatban részletes információ található a II. kerület honlapján: <http://www.masodikkerulet.hu/> varosrendeszet/menu/parkolas  |